b"\n_START_ARTICLE_\nJos\xc3\xa9 da Cruz Policarpo\n_START_PARAGRAPH_\nJos\xc3\xa9 da Cruz Policarpo (26. helmikuuta 1936 Alvorninha \xe2\x80\x93 12. maaliskuuta 2014) oli portugalilainen katolisen kirkon kardinaali. H\xc3\xa4net vihki papiksi Lissabonin patriarkaattiin Manuel Gon\xc3\xa7alves Cerejeira 15. elokuuta 1961. H\xc3\xa4net nimitettiin Lissabonin vihkipiispaksi sek\xc3\xa4 Caliabrian titulaaripiispaksi 26. toukokuuta 1978, ja piispaksi vihkiminen seurasi 29. kes\xc3\xa4kuuta. P\xc3\xa4\xc3\xa4konsekraattorina toimi Ant\xc3\xb3nio Ribeiro, jota avustivat Jo\xc3\xa3o Alves ja Manuel Franco da Costa de Oliveira Falc\xc3\xa3o._NEWLINE_Policarpo sai 5. maaliskuuta 1997 nimityksen Lissabonin koadjuuttoripatriarkaksi, ja 24. maaliskuuta 1998 h\xc3\xa4nest\xc3\xa4 tuli sen patriarkka. H\xc3\xa4net ylennettiin kardinaaliksi 21. helmikuuta 2001, jolloin h\xc3\xa4net nimitettiin Sant'Antonio in Campo Marzion kardinaalipapiksi. H\xc3\xa4n j\xc3\xa4i el\xc3\xa4kkeelle patriarkan teht\xc3\xa4vist\xc3\xa4 18. toukokuuta 2013, jolloin h\xc3\xa4nen seuraajakseen nimitettiin Manuel Jos\xc3\xa9 Mac\xc3\xa1rio do Nascimento Clemente. Policarpo osallistui vuosien 2005 ja 2013 konklaaveihin._NEWLINE_Policarpo sai teologian tohtorin arvon Paavillisessa gregoriaanisessa yliopistossa Roomassa."